ՀՀ ՔԿ ԵՔՔՎ ծանր հանցագործությունների քննության բաժնում ավարտվել է Իտալիայի Հանրապետության քաղաքացու կողմից ՀՀ ՊԵԿ քննչական վարչության պաշտոնյային կաշառք տալու փորձի դեպքի առթիվ ՀՔԾ վարույթում քննված քրեական գործից անջատված մասով նախաքննությունը:
Մինչդատական վարույթում ձեռք բերված տվյալների համաձայն՝ Իտալիայի Հանրապետության՝ 57-ամյա քաղաքացին հայաստանյան ՍՊ ընկերության փոխտնօրենի օժանդակությամբ փորձել է միջնորդի միջոցով առանձնապես խոշոր չափերով կաշառք տալ ՀՀ ՊԵԿ քննչական վարչության պաշտոնյային։
Այսպես՝ 57-ամյա իտալացին, հանդիսանալով իտալական ընկերության հայաստանյան մասնաճյուղի տնօրենը, տեղեկանալով, որ ՀՀ ՊԵԿ քննչական վարչությունում իր ղեկավարած ընկերության վերաբերյալ ՀՀ քրեական օրենսգրքի 205-րդ հոդվածի 2-րդ մասով քրեական գործ է քննվում, իր տնօրինած մեկ այլ ՍՊ ընկերության փոխտնօրեն, ՀՀ քաղաքացուն խնդրել է գտնել միջնորդի, որպեսզի քրեական գործով վարույթը կարճելու համար կարողանա կաշառել հիշյալ քրեական գործով այդպիսի իրավասություն ունեցող պաշտոնատար անձին։
Վերջինս, լավ հարաբերությունների մեջ գտնվելով հարկային տեսուչի հետ, 2018 թվականի օգոստոսի 5-ին պայմանավորվել և օրեր անց Երևան քաղաքի սրճարաններից մեկում հանդիպել է նրան, որի ընթացքում իտալացի գործարարի անունից հարկային տեսուչին խնդրել է օգնել քննվող քրեական գործով վարույթը կարճելու հարցում՝ հայտնելով, որ իտալացի իր ղեկավարը պատրաստ է նաև կաշառք տալ։
Իր հերթին հարկային տեսուչը, առանձնապես խոշոր չափերով գումար հափշտակելու դիտավորությամբ, գիտակցելով խոստումը կատարելու անհնարինությունն ու նպատակ չունենալով որևէ գործողություն կատարել իտալացի գործարարի օգտին, փոխտնօրենին հայտնել է, որ մտերիմ է ՊԵԿ քննչական վարչության պաշտոնյայի հետ ու կարող է նպաստել կաշառքի շուրջ համաձայնության գալուն։
ՊԵԿ քննչական վարչության պաշտոնյային կաշառելու համար տեսուչը փոխտնօրենի միջոցով իտալացի գործարարից պահանջել է առանձնապես խոշոր չափերով՝ 5.000.000 ՀՀ դրամ՝ հայտնելով, թե այդ գումարի դիմաց ՊԵԿ պաշտոնյան, իբր, հետամուտ կլինի քրեական գործով վարույթի կարճմանը։
Ընդունելով կաշառքի առարկայի շուրջ առաջարկը՝ փոխտնօրենը 2018 թվականի օգոստոս ամսվա ընթացքում իտալացի գործարարից ստացել և հարկային տեսուչին է փոխանցել առանձնապես խոշոր չափերով՝ 5.000.000 ՀՀ դրամ կաշառք-գումարը, որը վերջինս խարդախությամբ հափշտակել է, ինչի արդյունքում գործարարն իր կամքից անկախ հանգամանքներով չի կարողացել ավարտին հասցնել հանցագործությունը, այն է՝ միջնորդի միջոցով առանձնապես խոշոր չափերով կաշառք տալ ՊԵԿ պաշտոնատար անձին։
Ձեռք բերված բավարար ապացույցների համակցությամբ՝ Իտալիայի Հանրապետության քաղաքացուն մեղադրանք է առաջադրվել՝ ՀՀ քրեական օրենսգրքի 34-312-րդ հոդվածի 3-րդ մասի 1-ին կետով: Նրա նկատմամբ որպես խափանման միջոց է ընտրվել ստորագրություն՝ չհեռանալու մասին:
Քաղաքաշինության նախարարության քաղաքաշինական պետական տեսչության Արարատի տարածքային բաժնի պետին մեղադրանք է առաջադրվել՝ կաշառք ստանալու համար
23.03.201518:20
Մեղադրանք է առաջադրվել քաղաքաշինության նախարարության քաղաքաշինական պետական տեսչության Արարատի տարածքային բաժնի պետին ՝ կաշառք ստանալու համար։կարդալ ավելին
Արարատի մարզի դպրոցներից մեկում որպես ուսուցչուհի աշխատանքի նշանակելու համար տարբեր անձանցից խարդախությամբ, կաշառք ստանալու պատրվակով պահանջել են գումար. 3 անձի մեղադրանք է առաջադրվել
13.02.201618:00
Հարուցվել է քրեական գործ՝ որպես ֆիզիկայի ուսուցչուհի աշխատանքի տեղավորելու խոստում տալով, խարդախությամբ մի խումբ անձանց կողմից նախնական համաձայնությամբ, գումար հափշտակելու դեպքի առթիվ։ կարդալ ավելին
«Արփի լիճ ազգային պարկ» ՊՈԱԿ-ի տնօրենի պաշտոնակատարը ձերբակալվել է՝ պաշտոնեական լիազորությունները չարաշահելու, կաշառք ստանալու, յուրացում կատարելու կասկածանքով
03.12.201911:48
Պայմանագրով չնախատեսված հողատարածքում խոտհունձ կազմակերպելը թույլատրելու համար շրջակա գյուղերի բնակիչներից պահանջել և ստացել է կաշառք:կարդալ ավելին
10.12.201910:43
Գյուղատնտեսական աշխատանքներ իրականացնող մի շարք բնակիչների օգտին իր լիազորությունների շրջանակում ակնհայտ ապօրինի անգործության դիմաց պահանջել և ստացել է տարբեր չափերի կաշառք:կարդալ ավելին
Իտալիայի Հանրապետության քաղաքացին փորձել է ՊԵԿ պաշտոնյային 5մլն. դրամ կաշառք տալ. ԱՐ. «Քննության գաղտնիքը»
17.01.202013:34